Diari Oficial de la Generalitat Valenciana


Sumari del DOGV 4874, del 02-11-2004 (2004/10836)

ORDE de 16 de juliol de 2004, del conseller de Sanitat, per la qual es crea el fitxer informatitzat CRC.
--------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2004/07/16/(1)/dof/vci/html**

### Dades del document

Número de DOGV
:   4874

Data del DOGV
:   02-11-2004

Secció del DOGV
:   I. DISPOSICIONS GENERALS

Número del document
:   2004/10997


Data del document
:   16-07-2004

Organisme emissor
:   Conselleria de Sanitat

Tipus de document
:   Ordre

Descriptors 

:   * dades personals
    * base de dades
    * administració regional
    * legislació

ORDE de 16 de juliol de 2004, del conseller de Sanitat, per la qual es crea el fitxer informatitzat CRC. [2004/S10912]
  
L'article 2 de la Llei Orgànica 15/1999, de 13 de desembre, de Protecció de Dades de Caràcter Personal, establix que esta llei s'aplica a les dades de caràcter personal registrades en un suport físic que les faça susceptibles de tractament, i a qualsevol modalitat d'ús posterior d'estes dades per part dels sectors públic i privat.
  
Així mateix, l'article 20 de la llei orgànica esmentada disposa que la creació, la modificació o la supressió dels fitxers de les administracions públiques només podran fer-se per mitjà d'una disposició general publicada en el Boletín Oficial del Estado o en el diari oficial que corresponga.
  
D'altra banda, els articles 10 i següents del Decret 96/1998, de 6 de juliol del Govern Valencià, que regula l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de la Generalitat Valenciana, determinen el procediment d'inscripció en el registre esmentat dels fitxers informatitzats de dades personals creades o gestionades pels distints òrgans i entitats de la Generalitat Valenciana, així com la potestat per a l'aprovació de la disposició de caràcter general creadora dels fitxers automatitzats, l'exercici de la qual recau en la conselleria competent segons la matèria.
  
Per tot això, segons que establix l'article 35.e de la Llei 5/1983, de 30 de desembre, de Govern Valencià, i una vegada complits els tràmits establits en l'article 12 del Decret 96/1998, de 6 de juliol, del Govern Valencià, i que l'Àrea Jurídica ha emés l'informe preceptiu,
  
ORDENE
  
Article 1
  
Esta orde té per objecte la creació i regulació del fitxer informatitzat que s'indica en l'annex, d'acord amb el que establix l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
  
Article 2
  
El titular de l'òrgan administratiu responsable del fitxer corresponent adoptarà les mesures de gestió i organització que resulten necessàries per a assegurar la confidencialitat, la seguretat i la integritat de les dades, així com les que conduïsquen a fer efectives les garanties, les obligacions i els drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.
  
Article 3
  
Les persones afectades del fitxer informatitzat poden exercir el seu dret d'accés, rectificació i cancel·lació de dades, quan siga procedent, davant de l'òrgan que es concreta en esta orde.
  
Article 4
  
El responsable del fitxer informatitzat advertirà expressament els cessionaris de dades de caràcter personal de l'obligació de dedicar-los exclusivament a la finalitat per a la qual se cedixen, d'acord amb el que establix l'article 21 de la Llei Orgànica de Protecció de Dades de Caràcter Personal.
  
DISPOSICIÓ FINAL
  
Esta orde vigirà des de l'endemà de la publicació en el Diari Oficial de la Generalitat Valenciana.
  
València, 16 de juliol de 2004
  
El conseller de Sanitat,
  
Vicente Rambla Momplet
  
Annex
  
Secretaria Autonòmica per a l'Agència Valenciana de la Salut
  
CRC
  
1. Finalitat i ús del fitxer
  
Gestió i control centralitzat de taules auxiliars d'ús compartit en l'àmbit de la Conselleria de Sanitat. Gestió centralitzada d'usuaris d'aplicacions informàtiques corporatives.
  
Usos:
  
- Gestió i control sanitari
  
- Historial clínic
  
- Investigació epidemiològica i activitats anàlogues
  
- Atenció al ciutadà
  
- Finalitats científiques, històriques o estadístiques
  
- Gestió d'estadístiques internes
  
2. Persones o col·lectius sobre els quals es pretén obtindre dades de caràcter personal
  
Usuaris d'aplicacions informàtiques corporatives.
  
3. Procedència, procediment i suport per a la recollida de dades de caràcter personal
  
Procedència: - la persona interessada o la representant legal
  
Procediment: - formularis o cupons
  
Suport: - paper
  
4. Estructura bàsica del fitxer automatitzat i descripció dels tipus de dades de caràcter personal que inclou
  
- DNI/NIF
  
- Nom i cognoms
  
- Adreça (postal i electrònica)
  
- Telèfon
  
- Data de naixement
  
- Sexe
  
- Formació, titulacions
  
5. Cessions de dades de caràcter personal i, si és el cas, transferències de dades que es prevegen a països tercers
  
No n'hi ha
  
6. Òrgan responsable del fitxer
  
Secretaria Autonòmica per a l'Agència Valenciana de la Salut.
  
7. Servicis o unitats davant els quals puguen exercir-se els drets d'accés, rectificació i cancel·lació
  
Secretaria Autonòmica per a l'Agència Valenciana de la Salut.


Còpia Permalink ELI